cyanic-selkie/wikianc huggingface dataset:
গোষ্ঠ পাল
প্রাথমিক জীবন
গোষ্ঠ পাল তৎকালীন বেঙ্গল প্রেসিডেন্সি মাদারীপুর মহকুমা বর্তমান নড়িয়ার ভোজেস্বর গ্রামে ১৮৯৬ খ্রিষ্টাব্দে ২০ আগস্ট জন্মগ্রহণ করেন। তিনি ছিলেন বাবা-মায়ের একমাত্র সন্তান। তার বাবা শ্রীযুক্ত বাবু শ্যামলাল পাল ছিলেন একজন ব্যবসায়ী। গোষ্ঠ পাল ফুটবল খেলে উপমহাদেশে সেই বিংশ শতাব্দীতে নাম কুড়ালেও কখনোই বাংলাকে ভোলেননি। তিনি কলকাতার "সারদাচরণ এরিয়ান ইনস্টিটিউশন" এ স্কুলজীবন কাটিয়েছেন। তাঁর আত্মজীবনীতেও তিনি বারবার লিখেছেন বাংলার কথা, তৎকালীন পূর্ব বাংলার (বর্তমানে বাংলাদেশ) কথা। আত্মজীবনীতে লিখেছেন, "‘পূর্ব বঙ্গের ফরিদপুরের মাদারীপুর সাব ডিভিশনের ভোজেস্বর গ্রামে আমার জন্ম হয়, দিনটি ১৮৯৬ সালের ২০শে আগস্ট, দিনের আলো ফুটিবার আগেই আমি ধরিত্রীর মুখ দেখিয়াছিলাম, আমার পিতা সেই সময় ঘরে ছিলেন না, পিতৃদেবের নাম শ্রীযুক্ত বাবু শ্যামলাল পাল, বরিশালের ঝালকাটি বন্দরে তেজারতির কারবার করিতেন, আমি পিতার প্রথম এবং একমাত্র সন্তান’।"
ক্রীড়া জীবন
গোষ্ঠ পাল ছোটবেলা থেকেই ফুটবল খেলা আরম্ভ করেছিলেন। ১৯০৭ সালে মাত্র ১১ বছর বয়েসে তিনি কলকাতার কুমারটুলি ক্লাবে যোগ দেন এবং ১৯১৩ সাল পর্যন্ত সেখানে খেলেছিলেন। মোহনবাগানের খেলোয়াড় রাজেন সেনের সাহায্যে তিনি ১৯১২ খ্রিষ্টাব্দে কলকাতার ঐতিহ্যবাহী মোহনবাগান ক্লাবে যোগ দেন। এর আগের বছরই মোহনবাগান বিদেশীদের হারিয়ে আইএফএ শিল্ড জয় করেছিল।
১৯১৩ খ্রিষ্টাব্দে মোহনবাগানের হয়ে তিনি প্রথম খেলেন। এরপর ২৩ বছর ধরে মোহনবাগানের হয়ে তিনি খেলেন। ১৯২০ সালে ইস্টবেঙ্গল ক্লাব প্রথম যে দল গড়ে তাতে ছিলেন কিংবদন্তি ফুটবলার গোষ্ঠ পাল। ১৯২০ সালে ইস্টবেঙ্গল একটাই টুর্নামেন্ট হারকিউলিস কাপে খেলতে মোহনবাগান থেকে তাকে হায়ারে নেওয়া হয়েছিল এবং চ্যাম্পিয়নও হয় লাল-হলুদ। ১৯২১ থেকে টানা ৫বছর তিনিই ছিলেন মোহনবাগানের ক্যাপ্টেন৷ ১৯২৪ সালে তিনি ভারতীয় জাতীয় দলেরও অধিনায়কত্ব পান। তিনি খেলতেন রাইট ব্যাক পজিসনে। খেলার সময় বুটপরা ইউরোপিয়ান খেলোয়াড়দের তিন খালি পায়ে খেলে প্রতিরোধ করতেন। ভারতীয় দল নিয়ে ১৯৩৩ খ্রিষ্টাব্দে তিনি সিংহলে (বর্তমান শ্রীলঙ্কা) যান। তিনি হকি খেলাতেও দক্ষ ছিলেন এবং ক্রিকেট ও টেনিসও খেলতেন। ১৯৩৫ খ্রিষ্টাব্দে তিনি অবসর গ্রহণ করেন।
মৃত্যু
গোষ্ঠ পাল ৮ এপ্রিল ১৯৭৬ খ্রিষ্টাব্দে কলকাতায় মৃত্যবরন করেন।
সম্মান
১৯৬২ খ্রিষ্টাব্দে গোষ্ঠ পাল ভারত সরকার দ্বারা পদ্মশ্রী উপাধিতে ভূষিত হন। তিনি ছিলেন প্রথম ফুটবল খেলোয়াড় যিনি পদ্মশ্রী উপাধি পেয়েছিলেন।
১৯৮৪ সালে কলকাতায় স্থাপিত হয় তার ভাস্কর্য। খালি পায়ে ফুটবল খেলার ঔদ্ধত্যটাই বোঝানো হয়েছে এই ভাস্কর্যে। সেই ভাস্কর্যের নিচে লেখা আছে, "‘ভারতীয় ফুটবলে সর্বকালের সেরা ব্যাক। সে যুগে বুটপরা ইউরোপীয় ফুটবলারদের বিরুদ্ধে খালি পায়ে খেলে দুর্ভেদ্য চীনের প্রাচীর নামে খ্যাত। খেলার মাঠে স্বজাতির সম্মান প্রতিষ্ঠায় ও জাতীয়তাবাদের উন্মেষে অন্যতম সৈনিক।’"ইডেন গার্ডেন্স ও মোহনবাগান মাঠের সামনে দিয়ে যাওয়া কলকাতার অন্যতম গুরুত্বপূর্ণ রাস্তাটির গোষ্ঠ পাল সরণি।
তার স্বরণে ডাকটিকিটও প্রকাশিত হয়েছে।
মোহনবাগান ক্লাব ২০০৪ খ্রিষ্টাব্দে তাকে মরনোত্তর মোহনবাগান রত্ন উপাধিতে ভূষিত করে।
মোহনবাগান ক্লাবের ভিতরে তার নামে একটি সংগ্রহশালা গোষ্ঠ পাল সংগ্রহশালা তৈরি হয়েছে।
সেন্ট্রাল কলকাতা গোষ্ঠ পাল মেমোরিয়াল স্পোর্টিং ক্লাব ও গোষ্ঠ পাল চাম্পিয়ান্স বেবি লিগ- ২০১৯।
সুমেরু বৃত্ত
সুমেরু বৃত্ত হচ্ছে পৃথিবীর মানচিত্রে প্রদর্শণকৃত প্রধান পাঁচটি বৃত্তের একটি যার অবস্থান সর্ব-উত্তরে।
সুমেরু বৃত্তের অবস্থান সুনির্দিষ্ট নয় যেমন, ১০ জুন ২০১৮, এটি নিরক্ষরেখার উত্তরে মেরুর দিকে ৬৬°৩৩′৪৭.২ সরে গিয়েছে।
গিয়াসিয়া মাদ্রাসা
গিয়াসিয়া মাদ্রাসা ছিল মধ্যযুগে মক্কা ও মদিনায় নির্মিত দুটি মাদ্রাসা। এই দুই প্রতিষ্ঠানকে বাঙালি মাদ্রাসাও বলা হত।
সাহেব বিবি গোলাম
সাহেব বিবি গোলাম বলতে বোঝানো যেতে পারেঃ
১০৮৪
১০৮৪ গ্রেগরীয় বর্ষপঞ্জির একটি অধিবর্ষ।
বোড়োর জন্য সাহিত্য অকাদেমি পুরস্কার বিজয়ীদের তালিকা
বোড়ো ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল।
লংগদু থানা
লংগদু থানা বাংলাদেশের রাঙ্গামাটি জেলার অন্তর্গত লংগদু উপজেলার একটি থানা।
প্রতিষ্ঠাকাল
লংগদু থানা গঠিত হয় ১৮৬১ সালে।
প্রশাসনিক এলাকাসমূহ
লংগদু উপজেলার ৭টি ইউনিয়নের প্রশাসনিক কার্যক্রম লংগদু থানার আওতাধীন।
প্রজেক্ট ৫২৩
প্রজেক্ট ৫২৩ (অথবা কার্যাদেশ নং পাঁচশত তেইশ ; ) ভিয়েতনাম যুদ্ধে ম্যালেরিয়া প্রতিরোধের ওষুধ উৎপাদনের স্বার্থে সাংস্কৃতিক পুনর্গঠনের ও এর পরবর্তী সময়ে চীন প্রজাতন্ত্র কর্তৃক পরিচালিত একটি গোপন সামরিক গবেষণার সাংকেতিক নাম। ১৯৬৭ সালের মে মাসের (বছরের পঞ্চম মাস) ২৩ তারিখে যাত্রা শুরু করায় প্রজেক্টির এরূপ নামকরণ করা হয়েছে। সেসময়ে যুদ্ধে নিহত সৈন্যের সংখ্যার চেয়ে ম্যালেরিয়ার আক্রান্ত হয়ে বেশি সৈন্য মৃত্যুবরণ করায় এই রোগের ওষুধ আবিষ্কারের লক্ষ্য নিয়ে প্রজেক্ট ৫২৩ এর সৃষ্টি হয়। ভিয়েতনাম প্রজাতন্ত্রের (সেসময়ে উত্তর ভিয়েতনাম) প্রধানমন্ত্রী হো চি মিনের নির্দেশনায় চীন প্রজাতন্ত্রের প্রিমিয়ার চৌ এনলাই “মিত্রদের সৈন্যবাহিনীকে যুদ্ধের উপযোগী রাখতে” প্রজাতন্ত্রের চেয়ারম্যান মাও সেতুং-কে ম্যালেরিয়া প্রতিকারে নতুন ওষুধের জন্য গণ গবেষণাপ্রকল্প চালু করতে রাজি করিয়ে ফেলেন। ৫০০ চীনা বিজ্ঞানীকে ডাকা হয়। প্রকল্পটিকে দুটি ধারায় বিভক্ত করা হয়। একটি ধারা সিনথেটিক যৌগের উন্নয়নে নিয়োজিত হয়, আরেকটি ধারা প্রথাগত চীনা ওষুধের উপর পরীক্ষা-নিরীক্ষায় নিয়োজিত থাকে। দ্বিতীয় ধারাটি বেশি কার্যকর প্রমাণিত হয়; তারা সরাসরি একটি নতুন ম্যালেরিয়া প্রতিরোধী যৌগশ্রেণীর আবিষ্কার ও উন্নয়ন ঘটায় যার  নাম আর্টেমিসিনিন প্রকল্পটি ১৯৮১ সালে আনুষ্ঠানিকভাবে বন্ধ করা হয়।
উচ্চ কার্যক্ষমতা, নিরপত্তা এবং স্থায়িত্বের জন্য আর্টেমিসিন যেমন আর্টেমিথার এবং আর্টেসুনেট; ফ্যালসিপ্যারাম ম্যালেরিয়া জনিত রোগের প্রতিকারে ওষুধ হিসেবে ব্যবহার হতে থাকে। এগুলোর সম্মিলিত ওষুধ বিশ্ব স্বাস্থ্য সংস্থা কর্তৃক সমর্থিত এবং বিশ্ব স্বাস্থ্য সংস্থার গুরুত্বপূর্ণ ওষুধের তালিকার অন্তর্ভুক্ত। প্রজেক্টের সদস্যদের মধ্যে চৌ ইকিং ও তার দল চাইনিজ একাডেমী অফ মিলিটারি মেডিকেল সাইন্সের অণুজীববিজ্ঞান ও মহামারিবিদ্যা ইন্সটিটিউটে কোয়ারটেম (আর্টেমিথার-লিউমফ্যানট্রিন এর সমন্বয়ে তৈরি) নামক ওষুধের উন্নয়নের জন্য ২০০৯ সালে “অ-ইউরোপীয় দেশ” বিভাগে ইউরোপিয়ান ইনভেন্টর অ্যাওয়ার্ড লাভ করে। চায়না একাডেমী অফ চাইনিজ মেডিকেল সাইন্সের কিং হাওসু রিসার্চ সেন্টারের ইন্সটিটিউট অফ মেটারিয়া মেডিকা এর বিজ্ঞানী তু ইউইউ আর্টেমিসিন আবিষ্কারের জন্য ২০১১ সালে ল্যাস্কার-ডিবেকারি ক্লিনিকাল মেডিসিন রিসার্চ পুরস্কার এবং ২০১৫ সালে চিকিৎসাবিজ্ঞানে নোবেল পুরস্কার লাভ করেন।
পটভূমি
১৯৫৪ সালে উত্তর ভিয়েতনাম (সোভিয়েত ইউনিয়ন ও চীনের মত কমিউনিস্ট রাষ্ট্রের সমর্থনে) এবং দক্ষিণ ভিয়েতনামের (যুক্তরাষ্ট্র ও এর মিত্র রাষ্ট্রগুলোর সমর্থনে) মধ্যে ভিয়েতনাম যুদ্ধ শুরু হয়। এই যুদ্ধ ১৯৬১ সালে ভয়ঙ্কর রূপ ধারণ করে। যুদ্ধে একটি ভালো অবস্থানে থাকলেও পিপল’স আর্মি অফ ভিয়েতনাম (উত্তর ভিয়েতনামের সৈন্য) এবং দক্ষিণে এর মিত্র  ভিয়েত চং এর অনেক সৈন্য ম্যালেরিয়া মহামারির কারণে মৃত্যুবরণ করে। কিছু যুদ্ধ ক্ষেত্রে সৈন্যের সংখ্যা অর্ধেক এমনকি ভয়াবহ অবস্থায় ৯০ শতাংশ সৈন্য যুদ্ধে অক্ষম হয়ে পরে। ভিয়েতনাম গণপ্রজাতন্ত্রের (তৎকালীন উত্তর ভিয়েতনাম) প্রধান মন্ত্রী হো চি মিন তার স্বদেশী, চীন প্রজাতন্ত্রের প্রধানমন্ত্রী চৌ এনলাইয়ের কাছে চিকিৎসা সাহায্য চান। সেসময়ে কমিউনিস্ট পার্টি অফ চায়নার চেয়ারম্যান মাও সেতুং সবেমাত্র সাংস্কৃতিক বিপ্লবের(১৯৬৬-১৯৭১) সূচনা করেন যার ফলে বিশ্ববিদ্যালয়গুলো বন্ধ হয়ে যায় এবং অসংখ্য বিজ্ঞানী ও বুদ্ধিজীবী নির্বাসিত হন। যাইহোক, মাও, হো চি মিনের অনুরোধ গুরুত্বের সাথে নেন এবং একটি সামরিক প্রকল্পের অনুমতি দেন। ১৯৬৭ সালের ২৩ মে ৬০০ বিজ্ঞানীর একটি সভা ডাকা হয় যারা ছিলেন সামরিক শাখায় বা বিজ্ঞানের সাধারণ শাখায়, ছিলেন প্রথাগত গবেষণাকারী। ঐ সভা ছিল ঐ সামরিক গবেষণা প্রকল্পের সূচনা, সাংকেতিক নাম প্রজেক্ট ৫২৩,প্রকল্প শুরুর তারিখের ভিত্তিতে এই নামকরণ (বছরের ৫ম মাস মে এর ২৩ তারিখ)। প্রকল্পটি দুইটি ধারায় ভাগ হয়। একটি ধারা প্রথাগত সিনথেটিক যৌগের উন্নয়নে নিয়োজিত হয় এবং অন্য ধারাটি প্রথাগত চীনা ভেষজের উপর গবেষণা করতে থাকে। একে একটি উচ্চপর্যায়ের গোপনীয় মিশন হিসেবে চিহ্নিত করা হয়। এই প্রজেক্টটি অসংখ্য বিজ্ঞানীকে সাংস্কৃতিক বিপ্লবের কঠোরতা থেকে রক্ষা করে।
কার্যপরিচালনা এবং সফলতা
প্রথম পদক্ষেপ হিসেবে সৈন্যদের সিনথেটিক ওষুধ দেয়া হয়। পাইরিমিথামাইন এবং ড্যাপ্সোন এর মিশ্রণ, পাইরিমিথামাইন এবং  সালফাডক্সাইন এর মিশ্রণ, এবং  সালফাডক্সাইন আর পাইপারএকুইন ফসফেটের মিশ্রণ যুদ্ধক্ষেত্রে পরীক্ষা করা হয়। কিন্তু এই ওষুধগুলো খুব বাজে পার্শ্ব প্রতিক্রিয়া দেখায়। তারপর মূল লক্ষ্য হয়ে দাড়ায় প্রথাগত চীনা ভেষজ পরীক্ষা করে নতুন যৌগ আবিষ্কার করা। প্রথম আগ্রহের বিষয় ছিল চ্যাংশ্যাং, যা সম্পর্কে বর্ণনা ছিল প্রাচীনতম মেটারিয়া মেডিকায়(চিকিৎসা সংক্রান্ত গ্রন্থ) যার নাম “ক্যানন অফ দ্যা ডিভাইন হাসব্যান্ডম্যান’স মেটারিয়া মেডিকা”। এটি ডাইক্রোয়া ফেব্রিফুগা উদ্ভিদের মূলের নির্যাস। একেবারে প্রথম দিকে পরীক্ষিত গাছগুলোর মধ্যে ছিল “হুয়াংঘুয়াহাও” (সুইট ওয়ার্মউড অথবা বৈজ্ঞানিক নাম আর্টেমিসিয়া আন্যুয়া) । এই দুইটি ভেষজ উদ্ভিদ আধুনিক ফার্মাকোলজিতে ব্যাপক সাফল্য আনে।
চ্যাংশ্যাং থেকে ফেব্রিফিউজিন
প্রথম আগ্রহের বিষয় ছিল চ্যাংশ্যাং যা কিনা ‘’ডাইক্রোয়া ফেব্রিফুগা’’ মূলের নির্যাস। ১৯৪০ এর দিকে চীনা বিজ্ঞানীরা দেখান যে চ্যাংশ্যাং প্লাজমোডিয়ামের কিছু প্রজাতির বিরুদ্ধে কার্যকরী। এর প্রধান ম্যালেরিয়া বিরোধী উপাদান ফেব্রিফিউজিন পৃথক করে আমেরিকান বিজ্ঞানীরা। কিন্তু প্রকল্পের বিজ্ঞানীরা জানান যে এটি ম্যালেরিয়া প্রতিরোধী হলেও এটি তীব্র ও বিষাক্ত, কুইনাইন থেকে বেশি তীব্র— অর্থাৎ মানবদেহে ব্যবহারের অনুপযোগী। (প্রকল্পটির পর, যৌগটি এখনও তদন্তের মধ্যে আছে এবং এর থেকে মানানসই উপজাত তৈরির চেষ্টা চলছে,  যেগুলোর মধ্যে হ্যালোফিউজিনোন হতে পারে ম্যালেরিয়া, ক্যান্সার, ফাইব্রোসিস এবং জ্বালাময় রোগের বিরুদ্ধে কার্যকরী ওষুধ। )
আর্টেমিসিনিন এবং এর উপজাতকগুলোর আবিষ্কার
আর্টেমিসিয়া অ্যান্যুয়া” এর নির্যাস যার নাম কিংহাও সম্পর্কে বিস্তারিত বর্ণনা করা হয়েছিল চীনা শারীরতত্ত্ববিদ গে হুংয়ের গ্রন্থে যার নাম চৌহৌ পেইচি ফাং  (জরুরী প্রয়োজনে ব্যবস্থাপত্রের পঞ্জিকা”)। তু ইউইউ এবং তাঁর দল সর্বপ্রথম পর্যবেক্ষণ করেন। ১৯৭১ সালে তাঁরা দেখেন যে শুকনো পাতা (বেইজিং থেকে আনা) প্রাপ্ত নির্যাস কোন ম্যালেরিয়া প্রতিরোধী কার্যক্রম দেখায় না। জি হং এর লিখিত বর্ণনাগুলো সতর্কতার সাথে পর্যবেক্ষণ করে তাঁরা নির্যাস সংগ্রহের পদ্ধতি পরিবর্তন করে সতেজ পাতা থেকে নিম্ন তাপমাত্রায় নির্যাস সংগ্রহের চেষ্টা করেন। জি হং স্পষ্টভাবে প্রস্তুতপ্রণালী বর্ণনা করেছেনঃ "কিংহাও, এক গুচ্ছ, দুই সেং [২ × ০.২ লিটার ] পানি ভেজানোর জন্য লাগবে, একে নিংড়াও, রস নাও, পুরোটা গলাধঃকরণ কর”। তাঁরা দেখেন যে সিচুয়ান প্রদেশ থেকে প্রাপ্ত নমুনাগুলো শুধু সক্রিয় যৌগটি উৎপন্ন করতে পারে। তাঁরা বিশুদ্ধ নির্যাসকে ট্যাবলেটে পরিণত করেন, কিন্ত তা খুব অল্প সক্রিয়তা প্রদর্শন করে। এরপরই তাঁরা বুঝতে পারেন যে যৌগটি খুবই অদ্রবণীয় অর্থাৎ খুব সহজে তরলে মিশতে চায় না। অতঃপর তাঁরা এটিকে ক্যাপস্যুলে পরিণত করেন। ১৯৭২ সালের ৮ মার্চে তাঁরা জানান যে নতুন নির্যাসটির সাহায্যে ম্যালেরিয়া আক্রান্ত ইঁদুরের সফল চিকিৎসা করা হয়। ১৯৭২ সালের আগস্ট মাসে তাঁরা একটি মেডিকেল পরীক্ষার কথা জানান যার ফলে ২১ জন ম্যালেরিয়া আক্রান্ত রোগীর চিকিৎসা করা হয়। ১৯৭৩ সালে ইউনান ইন্সটিটিউট অফ মেটারিয়া মেডিকা এবং শ্যান্ডং ইন্সটিটিউট অফ ট্র্যাডিশনাল মেডিসিন এন্ড মেটারিয়া মেডিকার বিজ্ঞানীগণ কেলাস রূপে একটি ম্যালেরিয়া প্রতিরোধী যৌগ প্রস্তুত করেন এবং এর নাম দেন ‘’হুয়াংঘুয়াহাওসু’’ অথবা “হুয়াংঘাওসু” যেটির ঘটনাক্রমে পুনরায় নাম হয় ‘’কিংহাওসু’’ (যা আবার পরবর্তীকালে উদ্ভিদবিদ্যার নামকরণের ভিত্তিতে আর্টেমিসিনিন নামে জনপ্রিয় হবে)।  (আর্টেমিসিন এর রাসায়নিক গঠন ১৯৭৫ সালে বের করা হয় এবং ১৯৭৭ সালে প্রকাশ করা হয়।) একই বছর তু ঐ নির্যাস থেকে ডিহাইড্রোআর্টেমিসিনিন শনাক্ত করেন। এই যৌগটি এর কাছাকাছি যৌগগুলো থেকে বেশি দ্রবণীয়(অর্থাৎ তরলে খুব সহজে মিশে যায়) ও সক্রিয়। একই সময়ে অন্যান্য সদস্যগণ আর্টেমিসিনিনের অন্যান্য উপজাত আবিষ্কার করতে থাকেন যাদের মধ্যে আর্টেমিথার এবং আর্টেসুনেট সবচেয়ে গুরুত্বপূর্ণ। সেসময়ে যাবতীয় মেডিকেল পরীক্ষায় নিশ্চিত হওয়া যায় যে আর্টেমিসিনিনগুলো (এর উপজাতগুলো) অন্য যেকোনো প্রথাগত ওষুধ যেমন ক্লোরোকুইন এবং কুইনাইন থেকে বেশি কার্যকর। বর্তমানে এগুলো শুধু সর্বাধিক কার্যকরী নয় বরং সবচেয়ে বেশি নিরাপদ ও দ্রুত নিরাময়কারী ম্যালেরিয়া প্রতিরোধী ওষুধ হিসেবে স্বীকৃত।
আর্টেসুনেট এবং এর সমন্বিত ওষুধ
সাকসিনিক এসিড ব্যবহার করে ডিহাইড্রোআর্টেমিসিনিন (ডিএইচএ) থেকে আর্টেসুনেট পৃথক করা হয়। এটি রাসায়নিকভাবে অসাধারণ স্থায়ী এবং আর্টেমিসিনিনগুলোর মধ্যে একমাত্র ওষুধ যাকে মুখ দিয়ে নেয়ার ওষুধ ও মলনালী দেয়ার ক্যাপস্যুল এবং ইন্ট্রাভেনাস ইনজেকশনে পরিণত করা হয়েছে। মেডিকেল পরীক্ষায় দেখা গেছে ‘’প্লাজমোডিয়াম ফ্যালসিপ্যারাম” ঘটিত ভয়াবহ ম্যালেরিয়ার বিরুদ্ধে এটি সর্বাধিক কার্যকরী ওষুধ। বিশ্ব স্বাস্থ্য সংস্থা ২০০৬ সালে সুস্পষ্টভাবে এটিকে জটিল ম্যালেরিয়ার প্রথম সারির চিকিৎসায় একমাত্র ওষুধ হিসেবে স্বীকৃতি দিয়েছে (তবে ওষুধের বিরুদ্ধে প্রতিরোধ ঠেকানোর জন্য অন্যান্য ম্যালেরিয়া প্রতিরোধী ওষুধের সাথে এর সমন্বিত ওষুধ) এবং এটি বিশ্ব স্বাস্থ্য সংস্থার প্রয়োজনীয় ওষুধের তালিকার অন্তর্ভুক্ত। আর্টেসুনেটের সমন্বিত ওষুধ (যেমন আর্টেসুনেট/অ্যামডিয়াকুইন and artesunate/mefloquine ) আর্টেমিথার-ভিত্তিক ওষুধগুলো থেকে বেশি কার্যকর।
সিনথেটিক ওষুধের আবিষ্কার
প্রজেক্ট ৫২৩ এর বদৌলতে অসংখ্য সিনথেটিক ওষুধ যেমন ১৯৭৩ সালে পাইরোনারিডিন, ১৯৭৬ সালে লিউমেফায়ন্ট্রাইন এবং ১৯৮৬ সালে ন্যাপথোকুইন আবিষ্কার হয়। এগুলো ম্যালেরিয়া বিরোধী ওষুধ  এবং আর্টেমিসিনিন-সমন্বিত থেরাপিতে ব্যবহার হয়।
সমাপ্তি এবং পরবর্তী ঘটনা
১৯৭৫ সালে ৩০ এপ্রিল সাইগনের পতন ভিয়েতনাম যুদ্ধ শেষ হলে প্রজেক্ট ৫২৩ এর সামরিক প্রয়োজনীয়তা কমতে থাকে। গবেষকগণ তাঁদের গবেষণার ফলাফল প্রকাশের অনুমতি পান নি তবে প্রজেক্টের কর্মীদের মধ্যে আলোচনার অনুমতি ছিল। ইংরেজিতে প্রথম প্রকাশ (এবং এভাবেই চীনের বাইরে প্রকাশিত হয়) হয় চীনা মেডিকেল জার্নালের ১৯৭৯ সালের ডিসেম্বর সংখ্যায়, যেটির রচনা করেছিলেন কিংহাওসু অ্যান্টিম্যালেরিয়া কোঅরডিনেটিং রিসার্চ গ্রুপ। এটির উপর দৃষ্টি পরে – স্পেশাল প্রোগ্রাম ফর রিসার্চ এন্ড ট্রেনিং  ইন ট্রপিকাল ডিজিজেস(টিডিআর)-এর যার অর্থায়ন করেছিল জাতিসংঘের শিশু বিষয়ক তহবিল,  জাতিসংঘের উন্নয়ন কর্মসূচী, বিশ্বব্যাংক এবং বিশ্ব স্বাস্থ্য সংস্থা। তাঁরা সহযোগিতা করতে চেয়েছিল কিন্তু গবেষণাটি তখনও চীনা নন এমন কোন গবেষকের জন্য উন্মুক্ত ছিল না। ১৯৮০ এর শুরুর দিকে গবেষণা প্রকৃত অর্থেই বন্ধ হয়ে যায় এবং ১৯৮১ সালে আনুষ্ঠানিকভাবে প্রজেক্টটি সমাপ্ত ঘোষণা করা হয়। টিডিআর এর সুযোগ নেয় এবং ১৯৮১ সালে আর্টেমিসিনিন এবং এর উপজাতগুলোর উপর বেইজিংয়ে প্রথম আন্তর্জাতিক সভার আয়োজন করে। বিশ্ব স্বাস্থ্য সংস্থার সহযোগিতায় চীনের স্বাস্থ্য মন্ত্রণালয় কিংহাওসু এবং এর উপজাতগুলোর উন্নয়নের মাধ্যমে প্রজেক্টের গুরুত্বপূর্ণ সাফল্য অব্যাহত রাখতে জাতীয় পরিচালনা কমিটি গঠন করে।
প্রথম আন্তর্জাতিক সমন্বয় হয় রোচে ফার ইস্ট রিসার্চ ফাউন্ডেশনের কিথ আর্নল্ডের সাথে চীনা বিজ্ঞানী জিং-বো জিয়াং, যিং-বো –গুও, গুও-কিয়াও লি এবং ইউন ছিউং কং –দের মধ্যে। ১৯৮২ সালে ‘'দ্যা ল্যান্সেটে'’ তাঁরা প্রথম তাঁদের কাজ আন্তর্জাতিকভাবে প্রকাশ করেন, যেখানে তাঁরা ক্লোরকুইন প্রতিরোধী ‘’প্লাজমোডিয়াম ফ্যালসিপ্যারাম’’-এর উপর আর্টেমিসিনিন ও মেফ্লোকুইনের কার্যকারিতার কথা উল্লেখ করেন। (কিথ আর্নল্ড ছিলেন তাঁদের মধ্যে একজন যারা ১৯৭৯ সালে মেফ্লোকুইনের উন্নয়ন করেন এবং চীনদেশে নতুন এই ওষুধটি পরীক্ষা করার পরিকল্পনা করছিলেন। তিনি এবং তাঁর স্ত্রী মৌই প্রজেক্ট ৫২৩ এর ঐতিহাসিক দলিল অনুবাদকারী ও একে বিশ্বের নজরে  স্বীকৃতি আনয়নকারী গুরুত্বপূর্ণ ব্যক্তিবর্গ হয়ে দাঁড়ান। ) ইউনাইটেড স্টেটস আর্মির অধীনে ওয়াল্টার রিড আর্মি ইন্সটিটিউট অফ রিসার্চের এক্সপেরিমেন্টাল থেরাপিউটিক্স বিভাগ প্রথম সংস্থা হিসেবে চীনের বাইরে আর্টেমিসিনিন এবং এর উপজাত প্রস্তুত করতে সক্ষম হয়। তাদের দ্বারা এই ওষুধ উৎপাদনের মধ্যদিয়ে এর বাণিজ্যিক সফলতার দরজা খুলে যায়।
কোয়ার্টেম আবিষ্কার
ওষুধ হিসেবে আর্টেমিথার এর উৎস কণা আর্টেমিসিনিন অপেক্ষা অধিক সম্ভাবনাময় ছিল। ১৯৮১ সালে কিংহাওসু(আর্টেমিসিনিন) এবং এর উপজাতগুলোর উন্নয়ন সংক্রান্ত জাতীয় পরিচালনা কমিটি চাইনিজ একাডেমী অফ মিলিটারি মেডিকেল সাইন্সের অণুজীববিদ্যা ও মহামারীবিদ্যা ইন্সটিটিউটের চৌ ইছিংকে আর্টেমিথারের উন্নয়নের দায়িত্ব দেন। চৌ দেখেন যে আর্টেমিথার এবং আরেকটি ম্যালেরিয়া প্রতিরোধী লিউমেফ্যান্ট্রাইনের মিশ্রণ সবগুলো ম্যালেরিয়া প্রতিরোধী ওষুধের মধ্যে সবচেয়ে বেশি শক্তিশালী। তিনি ৪ বছর একা কাজ করেন এবং ১৯৮৫ সালে নিং ডিয়াংজি ও তাঁর দল চৌ ইছিংয়ের সাথে যোগ দেন। তাঁরা মেডিকেল পরীক্ষায় দেখেন যে ঐ মিশ্রণের ট্যাবলেটের ভয়াবহ ম্যালেরিয়া প্রতিরোধের হার অনেক বেশি, যেসমস্ত এলাকায় বহু ম্যালেরিয়া প্রতিরোধী ওষুধের কার্যকরীতা হ্রাস হতে দেখা গেছে সেগুলো নিয়েও প্রতিরোধের হার ৯৫ শতাংশের বেশি। তাঁরা ১৯৯১ সালে পেটেন্টের জন্য আবেদন করেও তা ২০০২ সালে পান। ১৯৯২ সালে তাঁরা এটিকে চীনে একটি নতুন ওষুধ হিসেবে নিবন্ধন করেন। এটা দেখে নোভার্টিস বিপুল পরিমাণে ওষুধ উৎপাদনের জন্য একটি চুক্তি স্বাক্ষর করে। ১৯৯৯ সালে নোভার্টিস আন্তর্জাতিক লাইসেন্সিং অধিকার লাভ করে এবং তারা ওষুধের ব্র্যান্ড নাম (বা বাণিজ্যিক নাম) দেয় কোয়ার্টেম। ২০০৯ সালে যুক্তরাষ্ট্রের খাদ্য ও ওষুধ প্রশাসন ওষুধটির অনুমোদন দেয়।
মহাদেব মন্দির, ইতগী
মহাদেব মন্দির ভারতের কর্ণাটক রাজ্যের কোপ্পাল জেলার ইয়েলবর্গা তালুকের ইতগী শহরে অবস্থিত। এটি কুকনুর থেকে প্রায় 7 km এবং লক্কুণ্ডী থেকে প্রায় 20 km দূরে অবস্থিত। ১১১২ খ্রিস্টাব্দে পশ্চিম চালুক্য সম্রাট ষষ্ঠ বিক্রমাদিত্যের সেনাধ্যক্ষ (“দণ্ডনায়ক”) মহাদেব এই মন্দিরটি নির্মাণ করেন। সেই বছরেরই একটি অভিলেখে মন্দিরটিকে “মন্দিরসমূহের সম্রাট” (“দেবালয় চক্রবর্তী”) বলে উল্লেখ করা হয়।  শিল্প ইতিহাসবিদ হেনরি কসেনস মন্দিরটিকে “হালেবিডুর পরে কন্নড় দেশের শ্রেষ্ঠ” স্মারক আখ্যা দেন। মন্দিরটি দ্রাবিড় (দক্ষিণ ভারতীয়) স্থাপত্য শৈলীর “কন্নড় দ্রাবিড়” ধারায় নির্মিত। ভারতীয় পুরাতত্ত্ব সর্বেক্ষণ সরকারিভাবে মন্দিরটির রক্ষণাবেক্ষণ করে একটি জাতীয় স্মারক হিসেবে।
বীরকন্যা প্রীতিলতা
বীরকন্যা প্রীতিলতা হলো ২০২৩ সালের বাংলা ভাষার বাংলাদেশী চলচ্চিত্র। কথাসাহিত্যিক সেলিনা হোসেনের উপন্যাস "ভালোবাসা প্রীতিলতা" অবলম্বনে নির্মিত চলচ্চিত্রটি পরিচালনা করেছেন প্রদীপ ঘোষ। ২০১৯-২০ অর্থবছরে চলচ্চিত্রটি পরিচালনার জন্য তিনি অনুদান পান। পরিচালকের মতে, এটি একটি রিয়েল প্লেস মুভি, কারণ, ঐতিহাসিক স্থাপনাগুলোতে চলচ্চিত্রের দৃশ্যগুলো ধারণ করা হয়েছে। ইউরোপিয়ান ক্লাব, পাহাড়তলী, চট্টগ্রাম বিশ্ববিদ্যালয়, ঢাকার আরমানিটোলা, ঢাকার পুরনো কেন্দ্রীয় কারাগারেও চলচ্চিত্রটির দৃশ্য ধারণ করা হয়েছে। ২০২২ সালের ২৪ সেপ্টেম্বর চলচ্চিত্রটির ফার্স্ট লুক টিজার প্রকাশিত হয়েছে। চলচ্চিত্রের শ্রেষ্ঠাংশে অভিনয় করেছেন নুসরাত ইমরোজ তিশা, মনোজ কুমার প্রামাণিক, কামরুজ্জামান তাপু, ইন্দ্রানী ঘটক।  এছাড়াও, কিশোরী প্রীতিলতার চরিত্রে অভিনয় করেছেন মৃন্ময়ী রূপকথা। চলচ্চিত্রের সঙ্গীত পরিচালনা করেছেন বাপ্পা মজুমদার, গান গেয়েছেন এলিটা করিম, দিলশাদ নাহার কনাসহ অন্যান্য শিল্পীরা।
মুক্তি
চলচ্চিত্রটি ২০২৩ সালের ৩ ফেব্রুয়ারি প্রেক্ষাগৃহে মুক্তি দেওয়া হয়।
প্রেক্ষাগৃহে মুক্তির পর আসন্ন ঈদুল ফিতরের দ্বিতীয় দিন চলচ্চিত্রটি টেলিভিশনে মুক্তি দেয়া হবে। যা চ্যানেল আই এর মাধ্যমে সম্প্রচারিত হবে।
আফ্রো ক্যান্ডি
জুডিথ চিচি ওকপারা (জন্ম ১২ জুলাই ১৯৭১), আফ্রো ক্যান্ডি নামে বেশি পরিচিত, একজন নাইজেরীয় চলচ্চিত্র অভিনেত্রী, পরিচালক, প্রযোজক, গায়ক-গীতিকার, মডেল এবং পর্নোগ্রাফিক অভিনেত্রী । তিনি ইনভিজিবল টুইন প্রোডাকশন্স এলএলসি-এর প্রতিষ্ঠাতা এবং সিইও।
কমনওয়েলথ গেমস
কমনওয়েলথ গেমস ফেডারেশন (সিজিএফ) কমনওয়েলথ ক্রীড়া পরিচালনা করে থাকে। এছাড়াও সংস্থাটি ভবিষ্যতের ক্রীড়া পরিকল্পনা এবং স্বাগতিক শহর নির্ধারণ করে। প্রতিটি প্রতিযোগিতায় স্বাগতিক শহর নির্ধারণ করা হয়। এ পর্যন্ত ৭টি দেশের ১৮টি শহরে কমনওয়েলথ গেমস অনুষ্ঠিত হয়েছে।
অলিম্পিক ক্রীড়ায় অন্তর্ভুক্ত বিভিন্ন ক্রীড়া বিষয় অন্তর্ভূক্তসহ এ প্রতিযোগিতায় কমনওয়েলথভূক্ত দেশগুলোয় প্রচলিত ক্রীড়া স্থান পেয়েছে। লন বোলস্, রাগবি সেভেন্স এবং নেটবলের ন্যায় অপ্রচলিত ক্রীড়াও এ প্রতিযোগিতায় স্থান পেয়েছে। মাত্র ৬টি দেশের ক্রীড়াবিদগণ অদ্যাবধি নিয়মিতভাবে কমনওয়েলথ গেমসে অংশ নিয়েছে। দেশগুলো হলো - অস্ট্রেলিয়া, কানাডা, ইংল্যান্ড, নিউজিল্যান্ড, স্কটল্যান্ড এবং ওয়েলস। অস্ট্রেলিয়া পদকসংখ্যাসহ সবচেয়ে বেশি ১১বার শীর্ষস্থান দখল করেছে।
৫৪-সদস্যবিশিষ্ট কমনওয়েলথভূক্ত দেশসহ ৭১টি দল কমনওয়েলথ গেমসে অংশ নেয়। তন্মধ্যে - ব্রিটিশ উপনিবেশ, দ্বীপপুঞ্জগুলো তাদের নিজস্ব পতাকা নিয়ে অংশ নিয়েছে। যুক্তরাজ্য থেকে - ইংল্যান্ড, স্কটল্যান্ড, ওয়েলস এবং উত্তর আয়ারল্যান্ড স্বতন্ত্রভাবে দল প্রেরণ করেছে।
ইতিহাস
১৮৯১ সালে ব্রিটিশ সাম্রাজ্যভূক্ত দেশগুলোতে একত্রিত করার প্রথম প্রস্তাবনা আনেন রেভারেন্ড অ্যাশলে কুপার। দ্য টাইমসে প্রকাশিত একটি নিবন্ধে তিনি প্যান-ব্রিটানিক-প্যান-অ্যাঙ্গলিকান প্রতিযোগিতা এবং উৎসব প্রতি চার বছর পরপর আয়োজনের কথা তুলে ধরেন। এর মাধ্যমে ব্রিটিশ সাম্রাজ্যের মধ্যে পারস্পরিক সম্মান এবং বোঝাপড়া আরো বৃদ্ধি পাবে বলে মত প্রকাশ করেন।
১৯১১ সালে যুক্তরাজ্যের রাজা ৫ম জর্জের রাজ্য অভিষেক উপলক্ষে লন্ডনে সম্রাটের উৎসব অনুষ্ঠিত হয়। উৎসবের অংশ হিসেবে আন্তঃসাম্রাজ্য চ্যাম্পিয়নশীপ অনুষ্ঠিত হয়। এতে অস্ট্রেলিয়া, কানাডা, দক্ষিণ আফ্রিকা এবং যুক্তরাজ্যের ক্রীড়া প্রতিযোগীগণ বক্সিং, কুস্তি, সাঁতার এবং দৌড় খেলা অনুষ্ঠিত হয়।
১৯২৮ সালে কানাডা'র মেলভিল মার্ক্স রবিনসনকে প্রথম ব্রিটিশ এম্পায়ার গেমস আয়োজনের দায়িত্ব দেয়া হয়। ১ম ক্রীড়া প্রতিযোগিতাটি ১৯৩০ সালে কানাডা'র অন্টারিও প্রদেশের হ্যামিল্টনে অনুষ্ঠিত হয়েছিল। ১৯৫৪ সালে এর নাম পরিবর্তন করে ব্রিটিশ এম্পায়ার ও কমনওয়েলথ গেমস রাখা হয়। পুনরায় ১৯৭০ সালে ব্রিটিশ কমনওয়েলথ গেমস এবং ১৯৭৮ সালে সর্বশেষ কমনওয়েলথ গেমস নামে পরিবর্তিত হয়ে অদ্যাবধি অনুষ্ঠিত হচ্ছে।
কমনওয়েলথ গেমসের পাশাপাশি শারীরিকভাবে অক্ষম, পোলিও আক্রান্ত ক্রীড়াবিদদের জন্য কমনওয়েলথ প্যারাপলেজিক গেমস ১৯৬২ থেকে ১৯৭৪ সাল পর্যন্ত অনুষ্ঠিত হয়েছিল। প্রচলিত কমনওয়েলথ গেমসে শারীরিকভাবে অক্ষম ক্রীড়াবিদদেরকেও প্রদর্শনী বিভাগে দৌড়ের জন্য প্রথমবারের মতো অন্তর্ভুক্তি করা হয়। ১৯৯৪ সালে কানাডার ভিক্টোরিয়ায় অনুষ্ঠিত কমনওয়েলথ গেমসে এটি প্রবর্তিত হয়। ২০০২ সালের কমনওয়েলথ গেমসের ম্যানচেস্টার আসরে আন্তর্জাতিক পর্যায়ের বহু-ক্রীড়া বিষয়ে প্রতিবন্ধীরা পূর্ণাঙ্গ সদস্য রাষ্ট্রের ক্রীড়াবিদ হিসেবে অন্তর্ভুক্ত হন। এর ফলে পদক গণনা করা হবে যদি তারা জয়ী হন।
আসর বিবরণ
কমনওয়েলথ গেমসের ১৯৩০ সালে অনুষ্ঠিত ব্রিটিশ এম্পায়ার গেমসের ১ম আসরে এগারটি দেশ অংশ নিয়েছিল। চার বৎসর অন্তর অনুষ্ঠিত এ প্রতিযোগিতা ২য় বিশ্বযুদ্ধের কারণে বাঁধাগ্রস্থ হয়। ১৯৪২ সালে এটি কানাডার মন্ট্রিলে অনুষ্ঠিত হবার কথা ছিল। এছাড়াও, ১৯৪৬ সালে এ প্রতিযোগিতা স্থগিত রাখতে হয়েছিল। প্রতিযোগিতাটি ১৯৫০ সাল পর্যন্ত ধারাবাহিকভাবে চলতে থাকে।
১৯৫৪ সালে নাম পরিবর্তিন করে ব্রিটিশ এম্পায়ার ও কমনওয়েলথ গেমস রাখা হয়। ১৯৫৮ সালে প্রথমবারের মতো ৩০টি দেশের সহস্রাধিক প্রতিযোগী অংশ নিয়েছিল।
''Note: The 1911 Inter-Empire Championships held in London is seen as a precursor to the modern Commonwealth Games, but is not normally considered an official edition of the Games themselves. Also, the United Kingdom competed as one country, unlike the Commonwealth Games today when they compete as England, Wales, Scotland and Northern Ireland. Canada topped the medal table by winning 4 events.''
উল্লেখযোগ্য প্রতিযোগী
স্কটল্যান্ডের লন বোলার উইলি উড একমাত্র প্রতিযোগী হিসেবে ১৯৭৪-২০০২ পর্যন্ত মোট ৭বার কমনওয়েলথ গেমসে অংশগ্রহণ করেন। এছাড়া, নিউজিল্যান্ডের গ্রেগ ইয়েলাভিচ ১৯৮৬-২০১০ পর্যন্ত ৭টি প্রতিযোগিতায় বন্দুক চালনা বিষয়ে ১২টি পদক লাভ করেন।
১০৮৫
১০৮৫ গ্রেগরীয় বর্ষপঞ্জির একটি সাধারণ বছর।
লুইস জর্জ রিভেরা হেরেরা
লুইস জর্জ রিভেরা হেরেরা (জন্ম ১৯৭২, পুয়ের্তো রিকো) একজন পুয়ের্তোরিকান পরিবেশকর্মী যিনি ২০১৬ সালে নর্থইস্ট ইকোলজিক্যাল করিডোর নেচার রিজার্ভ (সিইএন) রক্ষায় তার কাজের জন্য গোল্ডম্যান পরিবেশ পুরস্কার পেয়েছিলেন।
প্রাথমিক এবং শিক্ষা জীবন
লুইস জর্জ রিভেরা হেরেরা সারা জীবন পুয়ের্তো রিকোতে কাটিয়েছেন, রিও আল্টোতে (সান জুয়ানের নিকটবর্তী এলাকা) জন্মগ্রহণ করেছেন এবং বেড়ে উঠেছেন। পরিবেশ সুরক্ষায় সক্রিয়ভাবে অবদান রাখার তার দৃঢ় সংকল্প তার জীবনের প্রথম বছর থেকে শুরু হয়, যখন মাত্র আট বছর বয়সে তিনি খননকারীদের চার প্রজন্ম ধরে তার পরিবারের খামার ধ্বংস করতে দেখেন, কারণ জমিটি পুয়ের্তো রিকো সরকার একটি নিকাশী পরিশোধন কেন্দ্র নির্মাণের উদ্দেশ্যে জবরদখল করেছিল, ক্যারোলিনা আঞ্চলিক স্যানিটারি ওয়াটার ট্রিটমেন্ট প্ল্যান্ট।
তার নিজের ভাষায়, "আমি সিদ্ধান্ত নিয়েছিলাম যে যখন আমি বড় হব তখন আমি পরিবেশ সুরক্ষা সম্পর্কিত কিছু অধ্যয়ন করব এবং কাজ করব", তাই তিনি পুয়ের্তো রিকো বিশ্ববিদ্যালয়, রিও পিয়েদ্রাস ক্যাম্পাসে (ইউপিআরআরপি) পরিবেশ রক্ষণাবেক্ষণ অধ্যয়ন করেন এবং পরবর্তীতে স্কুল অফ প্ল্যানিং-এ পরিবেশ পরিকল্পনায় স্নাতকোত্তর ডিগ্রি সম্পন্ন করেন।
ক্রেগ উইশার্ট
ক্রেগ ব্রায়ান উইশার্ট (জন্ম: ৯ জানুয়ারি, ১৯৭৪) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ম্যাশোনাল্যান্ড জেলার অনেকগুলো দলের পক্ষে প্রতিনিধিত্ব করেন ক্রেগ উইশার্ট।
খেলোয়াড়ী জীবন
১৯৯৫ সালে হারারেতে টেস্ট ক্রিকেটে অভিষেক ঘটে তার। টেস্টে তার সর্বোচ্চ রান ১১৪ ও ব্যাটিং গড় ২২.৪০। একদিনের আন্তর্জাতিকে তিনি সর্বোচ্চ অপরাজিত ১৭২ রান সংগ্রহ করেন। ২০০৩ সালের ক্রিকেট বিশ্বকাপে নামিবিয়ার বিপক্ষে তিনি এ রান করেন যা বিশ্বকাপের ইতিহাসে ৬ষ্ঠ সর্বোচ্চ সংগ্রহ। এছাড়াও, জিম্বাবুয়ের একদিনের আন্তর্জাতিকের ইতিহাসে সর্বোচ্চ সংগ্রহ।
অবসর
২০০৫ সালে ক্রিকেট জীবন থেকে অবসর নেন তিনি। ২০০০ দশকের শুরুতে স্থানীয় পরিচালনা পরিষদের বিতর্কিত সিদ্ধান্ত গ্রহণের প্রেক্ষিতে জ্যেষ্ঠ আন্তর্জাতিক খেলোয়াড়দের অবসরগ্রহণকারীদের একজন ছিলেন তিনি। বর্তমানে তিনি নিজেই ব্যবসা পরিচালনা করছেন ও সামাজিকভাবে ক্রিকেট খেলার সাথে জড়িত।
শ্রী মহামারিয়াম্মান মন্দির, পেনাং
আরুলমিগু শ্রী মহামারিয়াম্‌মন মন্দির মালয়েশিয়ার পেনাং- এর প্রাচীনতম হিন্দু মন্দির, যা ১৮৩৩ সালে নির্মাণ করা হয়। এটি জর্জ টাউনে অবস্থিত। এর প্রধান প্রবেশদ্বার এবং সম্মুখভাগে দেব-দেবীর ভাস্কর্য রয়েছে। এটি জর্জ টাউনের কুইন স্ট্রিটে অবস্থিত। এটি মারিয়াম্মান মন্দির বা কুইন স্ট্রিট ইন্ডিয়ান টেম্পল নামেও পরিচিত। শ্রী মহামারিয়ামমান মন্দিরটি বেশ কয়েকটি নামেও পরিচিত: শ্রী মুথু মারিয়াম্মান মন্দির, শ্রী অরুলমিগু মহামারিয়ম্মান মন্দির, শ্রী মরিয়ম্মান মন্দির। এই সমস্ত নাম একই মন্দিরকে নির্দেশ করে। মন্দিরটি প্রতিদিন খোলা থাকে সকাল ৬.৩০ থেকে দুপুর - ১২.০০ এবং বিকেল ৪.৩০ - ৯.০০। এটি ১৮০১ সালের প্রথম দিকে একটি উপাসনালয় ছিল এবং ১৮৩৩ সালে একটি মন্দিরে পরিণত হয়। এটি ২০০ বছরেরও বেশি সময় ধরে একই জায়গায় দাঁড়িয়ে আছে।
মন্দিরের অবস্থান
মন্দিরটি সেন্ট্রাল জর্জটাউনে লেবুহ কুইন ( কুইন স্ট্রীট ) এবং পিছনের প্রবেশদ্বার জালান মসজিদ কাপিতান কেলিং ( পিট স্ট্রীট ), লেবুহ পাসার এবং লেবুহ চুলিয়ার মধ্যে অবস্থিত। পেনাং-এর লিটল ইন্ডিয়াতে অবস্থিত, জর্জটাউনের রাজধানী শহরে, শ্রী মহা মরিয়ম্মান মন্দিরটি শহরের সমৃদ্ধ সাংস্কৃতিক ঐতিহ্যকে প্রতিফলিত করে। এই মন্দির দর্শন সকাল এবং সন্ধ্যায় সীমাবদ্ধ। সকাল ৬টা থেকে মন্দির খোলা হয় ১২টা পর্যন্ত এবং বিকাল ৫টা থেকে সন্ধ্যায় রাত ৯টা পর্যন্ত খোলা থাকে।  ১২টায় প্রার্থনা করার পরে মন্দির বন্ধ হয়ে যায়  ১২টা এবং ৯টা  যথাক্রমে। প্রতিদিন পূজা হবে (প্রার্থনা), সকাল ৭.৩০ সকাল এবং সন্ধ্যা ৬.৩০। এই সময়ে মন্দিরের পুরোহিতদের দ্বারা সাধারণত প্রার্থনা করা হয় এবং দর্শনার্থীরা এই প্রার্থনা সেশনগুলি ঘটছে তা দেখতে পারেন। আপনি যদি শ্রী মহামারিয়ামন মন্দিরে প্রবেশ করতে চান, তাহলে যেকোন পুরোহিতের কাছ থেকে অনুমতি চাওয়া ভদ্র হবে এবং মন্দিরের মাঠে প্রবেশ করার আগে আপনার জুতা খুলে ফেলতে ভুলবেন না।
প্রতিদিনের পুজো
দর্শন ( জনসাধারণের জন্য উন্মুক্ত) - মন্দির সকাল ৬টা থেকে সন্ধ্যা ৯টা । ১২:১৫ থেকে বন্ধ থাকে এবং বিকেল ৪:৩০ টায় পুনরায় খোলা হয় এবং ৯:১৫ টায় বন্ধ করা হয়। মন্দিরের পুরোহিতরা উৎসবের সময় এবং প্রতিদিনের ভিত্তিতে পূজা করেন। আবিশেগাম বা তিরুমঞ্জনম হল প্রতিমাকে তেল, চন্দনের পেস্ট, দুধ, অগুণ্ট এবং এই জাতীয় জিনিস দিয়ে অভিষেক করা এবং তারপরে এটিকে জল দিয়ে স্নান করা একটি ধর্মীয় শুদ্ধিকরণের কাজ। দিনের ঘন্টা চিহ্নিত করার জন্য অনুষ্ঠানগুলিতে সবচেয়ে বিশিষ্ট অবিশেগামগুলি পরিচালিত হয়। এগুলি হল সংখ্যায় চারটি - কাল সাঁথি, ভোরে, উচিকলম, বিকেলে, সায়ারতচাই, সন্ধ্যায় এবং অর্ধ জামম, রাতে, মন্দির দিনের জন্য বন্ধ হওয়ার ঠিক আগে। প্রতিটি আচারের চারটি ধাপ রয়েছে: অবিশেগাম (পবিত্র স্নান), অলঙ্গারাম (সজ্জা), নৈভেথানম (খাদ্য নৈবেদ্য) এবং দীপা আরাদানাই (প্রদীপ দেওয়া) সমস্ত দেবতাদের। অবিশেগামের পরে, বিভিন্ন ছদ্মবেশের একটিতে, আলঙ্গারাম নামক একটি আইনে দেবতার মূর্তিগুলিকে সাজানোর প্রথা। বেদ ( সংস্কৃত পবিত্র গ্রন্থ) এবং থিরুমুরাই ( তামিল পবিত্র গ্রন্থ) যা যাজকদের দ্বারা পঠিত ধর্মীয় নির্দেশাবলীর সাথে পূজা অনুষ্ঠিত হয়। এই সময়গুলিকে মন্দিরের ঘণ্টার টোলিং দ্বারা চিহ্নিত করা হয় নাদাস্বরাম (পাইপ যন্ত্র) এবং থাভিল (পার্কশন যন্ত্র) সহ সঙ্গীতের মধ্যে। ভক্তরা এরপর পুরোহিত দ্বারা অর্চনাই করতে সক্ষম হয়।
অনুগ্রহ করে মনে রাখবেন যে উত্সব এবং বিশেষ অনুষ্ঠানে, অভিষেক এবং পূজা নির্ধারিত সময়ের চেয়ে আগে শুরু হয়।
প্রথম কুম্বাবিশেগাম (১৯৩৩)
এটি ছিল ১৯৩৩ সালে যে মন্দিরটি বর্তমান রূপ এবং কাঠামো অর্জন করেছিল। ১৯৪৮ সালে মন্দিরটির ব্যাপক সংস্কার করা হয়। পবিত্রকরণ অনুষ্ঠানের বিজ্ঞপ্তি অনুসারে, নতুন কাঠামোর ভিত্তিপ্রস্তর স্থাপন করেছিলেন জনাব ভি. নাটেসাম পিলে, জেপি। শ্রী মুথু মারিয়ামমান মন্দিরটি খুব ছোট এবং খুব ক্ষয়ে যাওয়ায়, পেনাংয়ের হিন্দু ভদ্রলোকেরা তাদের উদ্যোগ এবং অধ্যবসায় দিয়ে মন্দিরের উত্তরে দুটি ভবন কিনেছেন, উপস্থিতির স্থান প্রসারিত করেছেন এবং শিবের সাথে মিল রেখে একটি মন্দির তৈরি করেছেন। একটি দেবালয় agamas, Arthamandapam (পার্শ্বকক্ষ), Mahamandapam (হল), prakaram (ঘিরে থাকা), vimanam (গম্বুজ), পার্শ্ববর্তী দেয়াল এবং Rajagopuram (প্রবেশদ্বার মিনার)। এস. একমপারাম পিল্লাই, সি. সুব্বারায়া পিল্লাই, এসপি নাটেসাম পিলে, পি. কালিমুথু ভান্দায়ার, কেভি কারুপিয়া থান্ডাল এবং এমআর রাজুর সমন্বয়ে গঠিত একটি ব্যবস্থাপনা কমিটি দ্বারা এই সংস্কার করা হয়েছিল। ১৯৩৩ সালের ১২ জুন, রবিবার পবিত্রকরণ অনুষ্ঠান অনুষ্ঠিত হয়েছিল।
দ্বিতীয় কুম্বাবিশেগাম (১৯৫৮)
এটি আরও জানা যায় যে 1958 সালে আরও মেরামত করা হয়েছিল এবং মন্দির পরিচালনা কমিটির চেয়ারম্যান মিঃ ডোরাইসামি থেভার জেপি পিজেকে-এর নেতৃত্বে ছোট পরিসরে একটি পবিত্রতা অনুষ্ঠান করা হয়েছিল।
দেবতা
বিদেশী ভারতীয়রা জনপ্রিয়ভাবে মারিয়ামমাআকে পূজা করে, বিশেষ করে তামিলরা কারণ তাকে তাদের রক্ষক হিসাবে দেখা হয়। তিনি রোগ, বৃষ্টি এবং সুরক্ষার দেবী এবং শারীরিক জগতের বিশাল শক্তির সাথে যুক্ত, বিশেষত ধ্বংসাত্মক, এবং তার ভক্তদের অপবিত্র বা পৈশাচিক ঘটনা থেকে রক্ষা করেন। ঐতিহাসিকরা দাবি করেছেন যে মরিয়ম্মান বা কোরাভাই /কোটরাভাই-এর উপাসনা শুরু হয়েছিল দ্রাবিড়দের উপজাতীয় ধর্ম হিসেবে। মরিয়ম্মান হল দেবী পার্বতীর একটি রূপ, একটি অবতার যা তার সমস্ত ভয়ঙ্কর শক্তি দিয়ে পৃথিবী মাকে মুক্ত করে। হিন্দু ধর্মাবলম্বীতে, তবে, মহাশক্তির মূল মাতৃরূপ হল সমস্ত শক্তির আদি উৎস - যেখান থেকে সবকিছু - সমস্ত পদার্থ এবং শক্তি আসে। শক্তিকে ব্রহ্মা, বিষ্ণু এবং শিবের সৃষ্টির কৃতিত্ব দেওয়া হয়, সৃষ্টি, ভরণ-পোষণ এবং ধ্বংসের তিনটি প্রধান দেবতা।
শফিউল আলম প্রধান
শফিউল আলম প্রধান হলেন একজন বাংলাদেশী রাজনীতিবিদ। তিনি বাংলাদেশ ছাত্রলীগের সাবেক সাধারণ সম্পাদক। তিনি জাতীয় গণতান্ত্রিক পার্টির চেয়ারম্যান ও ২০ দলীয় জোটের অন্যতম নেতা ছিলেন।
প্রাথমিক জীবন
শফিউল আলম প্রধান ১৯৪৯ সালে পঞ্চগড়ের দেবীগঞ্জ উপজেলার টকরাভাষা গ্রামে জন্ম গ্রহণ করেন। তার পিতা মৌলভী গমির উদ্দিন প্রধান পূর্ব পাকিস্তান প্রাদেশিক পরিষদের স্পিকার ছিলেন। তিনি বোরহান উদ্দিন কলেজ থেকে ইন্টারমিডিয়েট এবং ঢাকা বিশ্ববিদ্যালয় সমাজ বিজ্ঞান বিভাগে পড়াশুনা করেছেন কিন্তু সম্পন্ন করতে পারেন নি।
ব্যাক্তিগত জীবন
শফিউল আলম প্রধানের স্ত্রীর নাম রেহানা প্রধান, যিনি পেশায় একজন অধ্যাপিকা এবং জাতীয় গণতান্ত্রিক পার্টির সহ-সভাপতি। তাদের দাম্পত্য জীবনের এক ছেলে ও এক মেয়ে রয়েছে ব্যারিস্টার তাহমিয়া প্রধান ও ইঞ্জিনিয়ার আল রাশেদ প্রধান।
কর্মজীবন
শফিউল আলম প্রধান ১৯৭১ সালের ২৩ শে মার্চ দিনাজপুরে প্রথম স্বাধীনতার পতাকা উত্তোলন করেন। ১৯৭৩ থেকে ৭৪ পর্যন্ত বাংলাদেশ ছাত্রলীগের সাধারণ সম্পাদক ছিলেন। ১৯৭৪ সালের ৩০ মার্চ তিনি নিজ দলীয় ৬৪ জন দুর্নীতিবাজ মন্ত্রীর তালিকা তৈরী করেন। ১৯৭৪ সালের ৪ এপ্রিল ছাত্রলীগের অভ্যন্তরীণ কোন্দলে ঢাকা বিশ্ববিদ্যালয়ের মহসিন হলের সাত হত্যা মামলায় তাকে প্রধান আসামী করা হয়। যদিও তার সর্মথকেরা এটিকে তৎকালীন সরকারের ষড়যন্ত্র বলে দাবি করে। বিচারে তার মৃত্যুদণ্ড হয়। ১৯৭৫ সালে রাজনৈতিক পট পরিবর্তনের পর জিয়াউর রহমান ক্ষমতায় এলে ১৯৭৮ সালে তিনি মুক্তি পান। ১৯৮০ সালের ৬ এপ্রিল জাতীয় গণতান্ত্রিক পার্টি-জাগপা গঠন করেন। ২০০৮ সাধারণ নির্বাচনে প্রধান চারদলীয় জোটের প্রার্থী হয়ে দিনাজপুর সদর আসনে প্রতিদ্বন্দ্বিতা করেছিলেন।
মৃত্যু
শফিউল আলম প্রধান ২০১৭ সালের ২১শে মে ঢাকার আসাদ গেটের বাসভবনে মৃত্যুবরণ করেন। তিনি দীর্ঘদিন ধরে ক্যান্সার, হৃদরোগ সহ নানা রোগে ভুগছিলেন এবং কয়েকবার হৃদরোগে আক্রান্ত হন। তাকে বনানী কবরস্থানে দাফন করা হয়।
রৈখিক গতি ও ঘূর্ণন গতির সাদৃশ্য
থাম্ব|রোটারি থেকে রৈখিক গতি রূপান্তর এক্সেন্ট্রিক থাম্ব|ঘোরাঘুরির গতির চিত্র পদার্থবিজ্ঞানে পরিপার্শ্বের সাপেক্ষে কোন বস্তু বা ভৌত ব্যবস্থার স্বীয় অবস্থান পরিবর্তনকে গতি (motion) বলা হয়। গাণিতিকভাবে একে সরণ, দূরত্ব, বেগ, ত্বরণ এবং দ্রুতির মাধ্যমে প্রকাশ করা হয়। কোন বস্তুর গতিকে প্রসঙ্গ কাঠামোর সাপেক্ষে পর্যবেক্ষণ করা হয়। যে কোন রাস্তা, পার্ক, পৃথিবীপৃষ্ঠ, সূর্য, ছায়াপথ, পর্যবেক্ষকের অবস্থান, কোন বিন্দু তথা যে কোন কিছুকে প্রসঙ্গ কাঠামো হিসেবে বিবেচনা করা যেতে পারে। প্রসঙ্গ কাঠামোর সাপেক্ষে বস্তুর অবস্থান পরিবর্তন পরিমাপের মাধ্যমে এর গতি পরিমাপ করা হয়। পক্ষান্তরে প্রসঙ্গ কাঠামোর সাপেক্ষে বস্তু তার অবস্থান পরিবর্তন না করলে অর্থাৎ বস্তুটি স্থির থাকলে এই অবস্থাকে স্থিতি (rest) বলা হয়।
কোন বস্তুর গতি যদি একটি সরলরেখা বরাবর হয় তবে এ গতিকে রৈখিক গতি (linear motion) বলা হয়। বিস্তারিতভাবে বলা যায়, রৈখিক গতির ফলে গতিশীল বস্তুর মধ্যকার যে কোন দুটি বিন্দুর সংযোজক সরলরেখা সর্বদাই বস্তুটির গতিপথের সমান্তরালে অগ্রসর হবে। রৈখিক গতিকে চলন গতিও (translation motuon) বলা হয়। মুক্তভাবে পড়ন্ত বস্তুর গতি রৈখিক গতি।
সাধারণভাবে কোন বস্তু একটি স্থির বিন্দু বা অক্ষের সাপেক্ষে ঘুরতে থাকলে এর গতিকে ঘূর্ণন গতি বলা হয়। ঘূর্ণনরত দৃঢ় বস্তুর অভ্যন্তরীণ প্রতিটি বিন্দুর কৌণিক সরণের হার ঘূর্ণন বিন্দু বা অক্ষের সাপেক্ষে একই হয়। ঘূর্ণনরত দৃঢ় বস্তুর অভ্যন্তরীণ প্রতিটি বিন্দুর বৃত্তাকার গতির কেন্দ্রগুলো যে সরল রেখার উপর অবস্থান করে সে রেখাটিই বস্তুটির ঘূর্ণন অক্ষ। ঘূর্ণন অক্ষের অবস্থান বস্তুর মধ্যে বা বাইরে যে কোনখানে হতে পারে। বিশুদ্ধ ঘূর্ণন গতির ফলে বস্তুর কেবল কৌণিক সরণ ঘটে, রৈখিক সরণ ঘটে না। ঘূর্ণন গতির অপর নাম কৌণিক গতি (angular motion)। পৃথিবীর আহ্নিক গতি, ঘূর্ণায়মান চাকার আবর্তন গতি, চলন্ত পাখার ব্লেডের গতি হল ঘূর্ণন গতির উদাহরণ।
সাদৃশ্য
রৈখিক গতি ও ঘূর্ণন গতির রাশিগুলোর মধ্যে পারস্পরিক সদৃশ থাকলেও এরা কিন্তু পরস্পরের সমান নয়। এসব রাশির সংজ্ঞা পরস্পর থেকে ভিন্ন। যেমন— রৈখিক ত্বরণ সৃষ্টিকারী ফ্যাক্টরটি হল বল পক্ষান্তরে কৌণিক ত্বরণ সৃষ্টির জন্য যা দায়ী তা হল টর্ক।
নিচের তালিকাতে রৈখিক গতি ও ঘূর্ণন গতির সাদৃশ্যগুলো দেখানো হল:
বোয়িং ৭৩৭ ম্যাক্সের ক্রয়াদেশ ও সরবরাহের তালিকা
এই ক্রয়াদেশ ও সরবরাহ আলোচনার জন্য, বিশেষ করে, ২০১৯ সালে গ্রাউন্ডিংয়ের প্রভাব, বোয়িং ৭৩৭ ম্যাক্স, ক্রয়াদেশ ও সরবরাহে দেখুন।
বছরের অনুযায়ী ক্রয়াদেশ ও সরবরাহ
ক্রমবর্ধমান বোয়িং ৭৩৭ ম্যাক্স ক্রয়াদেশ ও সরবরাহ
পশ্চাদবয়ব
থাম্ব|১৮১৮ সালে [[কাসপার ডাভিড ফ্রিডরিখের আঁকা ডিয়া ভানডাগা উবা ডেম নেবেলমিয়া (কুহেলিকা সিন্ধূর্ধ্বে বিরাজিত ভবঘুরে) তৈলচিত্রটি পশ্চাদবয়ব বা রাকেনফিগারের একটি বিখ্যাত উদাহরণ। এতে ছবির ব্যক্তিটি যেন ছবিতে থাকা দৃশ্যটিই গভীরভাবে পর্যবেক্ষণ করছে এমনভাবে উপস্থাপন করা হয়েছে।]]
পশ্চাদবয়ব (জার্মান: Rückenfigur) হলো সৃজনশীলতা প্রসূত এক প্রকার শৈল্পিক কৌশল যা চিত্রাঙ্কন, গ্রাফিক আর্ট, ফটোগ্রাফি অর্থাৎ আলোকচিত্রশিল্প এবং চলচ্চিত্রে প্রয়োগ করা হয়। Rückenfigur (রাকেনফিগার) এর আক্ষরিক অর্থ figure from the Back অর্থাৎ পশ্চাদভাগ দৃশ্যমান এমন মানবমূর্তি বা চিত্র। ছবির দৃশ্য ছবিটির পুরোভাগে বিরাজমান ব্যক্তির সম্মুখে রয়েছে এমন ধারণার উদ্রেকের মাধ্যমে ব্যক্তিটিকে এখানে তার অন্তরাল থেকে অর্থাৎ পেছনে থেকে দৃশ্যমান করানো হয় যাতে করে ছবিটির দর্শক ছবিতে থাকা অবয়বটির কল্পনা করতে এবং তৎপরে দৃশ্যটিকে তার শৈল্পিক হৃদয়ে সঞ্চালনে পুনরুৎপাদন করতে পারেন। পশ্চাদবয়বের ধারণাটি সাধারণত জার্মান রোমান্টিক চিত্রকলার সাথে বিশেষ করে ভূদৃশ্যাবলীর (ল্যান্ডস্কেপ) চিত্রশিল্পী কাসপার ডাভিড ফ্রিডরিখের সাথে সম্পর্কযুক্ত।
প্রাচীনত্বের সাথে পশ্চাদবয়ব মোটিফটির একটি রোমাঞ্চকর সম্পর্ক বিদ্যমান। তখন থেকেই বিভিন্ন যুগে এবং শিল্প শৈলীতে এর প্রয়োগ ঘটলেও ফ্রিডরিখের আগে কলাশিল্পের বিষয়বস্তু হিসেবে এই ধরনের অবয়ব সাধারণত তেমন গুরুত্ব পায়নি। চতুর্দশ শতকে জোত্তো দি বন্দোনের আঁকা খ্রীস্টের খেদ (Lamentation of Christ) চিত্রকর্মটি দর্শকের দিক থেকে ফেরানো বিষয়-বহির্ভূত অবয়ব নিয়ে আঁকা চিত্রগুলোর মধ্যে একটি প্রাচীন উদাহরণ। এছাড়াও চিত্রে ব্যবহৃত পশ্চাদবয়বকে স্টাফেজের আকারেও উপস্থাপন করা হতে পারে। কোন দৃশ্যে বিশেষকরে ল্যান্ডস্কেপ চিত্রকর্মে চিত্রকর্মটির মূল বিষয়বস্তু নয় এরূপভাবে মানুষ ও অন্যান্য প্রাণীর যে অবয়বগুলো চিত্রিত করা হয় সেগুলোকেই স্টাফেজ বলা হয়। লক্ষণা বা ট্রোপ সাধারণত বিজ্ঞাপনে দেখা যায়।
আদেওলা আরিও
আদেওলা আরিও একজন নাইজেরীয় মডেল এবং বিউটি কুইন যিনি ২০১৪ সালে এলিজাবেথ আরডেনের প্রথম আফ্রিকান রাষ্ট্রদূত হন। ১৩ বছর বয়সে লন্ডন ফ্যাশন উইকে অংশ নেওয়ার পর তিনি তার মডেলিং ক্যারিয়ার শুরু করেন। মিশ্র ঐতিহ্যের কারণে আদেওলাকে কখনও কখনও নাইজেরীয়-ঘানায়ীয় হিসাবে উল্লেখ করা হয়। তিনি ঘানার মা এবং নাইজেরিয়ান পিতার সংসারে জন্মগ্রহণ করেন।
ডিপ ইম্প্যাক্ট (নভোযান)
ডিপ ইম্প্যাক্ট (ইংরেজি Deep Impact) নাসা কর্তৃক উৎক্ষেপিত একটি অনুসন্ধানী নভোযান। ১২ জানুয়ারি ২০০৫ সালে কেপ ক্যানাভেরাল এয়ারফোর্স স্টেশন থেকে এই নভোযানটি উৎক্ষেপন করা হয়েছিল। এই নভোযানটি তৈরী করা হয়েছিল টেম্পল ১ ধূমকেতুটির গঠন নির্ণয় করা জন্য। ৪ জুলাই ২০০৫ তারিখে ৫ টা ৫২ মিনিটে (ইউটিসি) নভোযানটির ইম্প্যাক্ট অংশটি ধূমকেতুটিতে আঘাত হানে। ডিপ ইম্প্যাক্ট ধূমকেতুটির নিউক্লিয়াস থেকে বিভিন্ন উপাদান সংগ্রহ করে ও বিশ্লেষণ করে। অভিযানের সময় সংগ্রীহিত ছবিতে দেখা যায় যে পূর্বে যা ধারণা করা হয়েছিল ধূমকেতুটিতে তার চেয়ে অনেক বেশি ধূলা ও বরফের উপস্থিতি আছে।
পূর্বে জিওটো আর স্টারডাস্টের মতো যে অভিযানগুলো পরিচালনা করা হয়েছিল সেখানে নভোযানগুলো ধূমকেতুর পাশ দিয়ে উড়ে গিয়েছিল মাত্র। ডিপ ইম্প্যাক্টই হল প্রথম অভিযান যেটি সরাসরি কোন ধূমকেতুর নিউক্লিয়াসে আঘাত করে তার ভিতরকার নমুনা বিশ্লেষণ করেছিল।
বৈজ্ঞানিক উদ্দেশ্য
ডিপ ইম্প্যাক্ট মিশনকে পরিকল্পনা করা হয়েছিল ধূমকেতু সম্পর্কে কিছু প্রশ্নের উত্তর পাওয়ার জন্য। বিজ্ঞানিরা জানতে চেয়েছিলেন ধূমকেতুর নিউক্লিয়াস আসলে কোন কোন জিনিস দ্বারা গঠিত। এবং ধূমকেতুর উৎপত্তি কোথায় ও কীভাবে হয়েছিল। ধূমকেতুর অন্তরগঠন ও বহিরগঠন সম্পর্কে কিছু প্রাথমিক ধারণা অর্জনের পর জ্যেতির্বিদরা আশা করেছিলেন যে ধূমকেতুর জন্ম ইতিহাসও জানতে পারবেন। মিশনটির প্রধান ছিলেন যুক্তরাষ্ট্রের মেরিল্যান্ড ইউনিভার্সিটির মাইকেল আ’হেয়ার্ণ।
দ্বিতীয় অভিযান
ডিপ ইম্প্যাক্ট ধূমকেতুটিতে যে গর্ত সৃষ্টি করেছিল তার ছবি খুব স্পষ্ট না হওয়ায় অভিযানের ফলাফল পুনরায় বিশ্লেষণ করার জন্য ২০০৭ সালের ৩ জুলােই টেম্পল ১ (অথবা নেক্সট) মিশন অনুমোদন করা হয়। এই অভিযানে ব্যবহার করা হয় স্টারডাস্ট নামক একটি নভোযানকে। স্টারডাস্টকে এর আগে ২০০৪ সালে ওয়াইল্ড ২ ধূমকেতুকে পর্যবেক্ষণে ব্যবহার করা হয়েছিল। স্টারডাস্ট কে নতুন একটি কক্ষপথ পুনারায় স্থাপন করা হয়। ২০১১ সালের ১৫ ফেব্রুয়ারি নভোযানটি টেম্পল ১ এর ২০০ কিলোমটির কাছে যেয়ে তাকে পর্যবেক্ষণ করে। জ্যোর্তিবিজ্ঞানের ইতিহাসে এই প্রথম কোন ধূমকেতুকে দ্বিতীয়বার পর্যবেক্ষণ করা হল। স্টারডাস্টের পাঠানো ছবিতে দেখা যায় ডিপ ইম্প্যাক্ট ১৫০ মিটার চওড়া একটি গর্ত করেছিল। সেই গর্তের মধ্যে ধূলাবালির একটি স্তুপ দেখাতে পাওয়া গিয়েছিল। এই স্তুপটি তৈর হয়েছিল প্রথম সংঘর্ষের ফলে উৎক্ষেপিত ধূলাবালি  পুনরায় এর পৃষ্ঠে ফিরে গিয়ে।
অরুণাচল কংগ্রেস (মিঠি)
অরুণাচল কংগ্রেস (মিঠি), অরুণাচল কংগ্রেসের একটি বিচ্ছিন্ন দল ছিল। ১৯৯৮ সালে এসি(এম) গঠিত হয়েছিল যখন মুকুট মিথি এসি নেতা গেগং আপাং- এর বিরুদ্ধে বিদ্রোহের নেতৃত্ব দেন। এসি(এম) অরুণাচল প্রদেশের বিধানসভার ৪০ জন (৬০ টির মধ্যে) সদস্য এবং লোকসভার এসি সদস্যদের একজন, ওয়াংচা রাজকুমারকে একত্রিত করেছেন। এসি(এম) মিথিকে মুখ্যমন্ত্রী হিসেবে নিয়ে একটি নতুন রাজ্য সরকার গঠন করেছে। ১৯৯৯ সালে এসি(এম) ভারতীয় জাতীয় কংগ্রেসের সাথে একীভূত হয়। এটি ২০০৩ সাল পর্যন্ত ক্ষমতায় ছিল।
রমণ মহর্ষি
রমণ মহর্ষি (৩০ ডিসেম্বর, ১৮৭৯ - ১৪ এপ্রিল, ১৯৫০) ছিলেন একজন আধ্যাত্মিক গুরু (জীবন্মুক্ত ও জ্ঞানী)। তার আসল নাম ভেঙ্কটরমণ আইয়ার, তবে বেশিরভাগই ভগবান শ্রী রমণ মহর্ষি নামে পরিচিত।  তিনি তামিলনাড়ুর তিরুকুজিতে এক তামিল-ভাষী ব্রাহ্মণ পরিবারে জন্মগ্রহণ করেন।
সোয়াবি জেলা
জনসংখ্যার উপাত্ত
২০১৭ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,৬২৪,৬১৬ জন। বছরের সরকারী হিসাব অনুসারে সোয়াবি জেলার জনসংখ্যা নিচের ছকে দেখানো হয়েছে।
জাতীয় সড়ক ১৬৩ (ভারত)
জাতীয় সড়ক ১৬৩ (পূর্বে ছিল এনএইচ ২০২) ভারতের একটি জাতীয় মহাসড়ক, যা তেলেঙ্গানার হায়দ্রাবাদ এবং ছত্তিশগড়ের ভোপালপতনমকে সড়ক পথে যুক্ত করেছে। এনএইচ ১৬৩ হিসাবে এটিকে নামকরণ করা হয়।
আনিলা নাজ চৌধুরী
আনিলা নাজ চৌধুরী একজন বাংলাদেশী সঙ্গীতশিল্পী। তিনি "ক্রান্তি" ব্যান্ডদলের সাথে তার সঙ্গীত জীবন শুরু করেন। তিনি ফুয়াদের সাথে মিলে ক্রান্তি ব্যান্ড গঠন ও সুমনের সাথে এখন আমি দ্বৈত অ্যালবামের জন্য পরিচিতি লাভ করেন।
জাতীয় সড়ক ১৬৩ (ভারত)
রুট
জাতীয় সড়ক ১৬৩ তেলেঙ্গানা ও ছত্তিশগড়ের বিভিন্ন জেলার অনেকগুলি শহরকে সংযুক্ত করেছে। এনএইচ ১৬৩ এর মোট দৈর্ঘ্য ৩৩৪ কিমি (২০৮ মাইল) এবং এটি তেলেঙ্গানা ও ছত্তিশগড় রাজ্য দুটির মধ্য দিয়ে আগ্রসর হয়েছে।
রাজ্যগুলিতে জাতীয় সড়কের রুট দৈর্ঘ্য:
আনিলা নাজ চৌধুরী
প্রাথমিক জীবন
আনিলা ১৯৭৯ সালের ২৩ নভেম্বর ঢাকায় জন্মগ্রহণ করেন। তিনি ভিকারুননিসা নূন স্কুল এন্ড কলেজ এ পড়াশুনা করেন। ১৯৯৯ সালে এইচএসসি পাস করার পর তিনি উচ্চতর পড়াশুনার জন্য যুক্তরাষ্ট্রে চলে যান। তিনি কম্পিউটার বিজ্ঞান বিষয়ে মাউন্ট হলিউক কলেজ থেকে ব্যাচেলর ডিগ্রি ও টাফট্‌স বিশ্ববিদ্যালয় থেকে মাস্টার্স ডিগ্রি লাভ করেন। যুক্তরাষ্ট্রে থাকাকালীন আনিলা বেশ কয়েকটি ব্যান্ডদলের সাথে সম্পৃক্ত ছিলেন। এর মধ্যে নিউ-ইংল্যান্ড ভিত্তিক সঙ্গীত দল "আমরা কজন" ও সিয়াটল ভিত্তিক বাংলা সঙ্গীত দল "প্রতিধ্বনি" উল্লেখযোগ্য।
সঙ্গীত জীবন
আনিলা এবং ফুয়াদ আল মুক্তাদির মিলে বাংলা রক/পপ ব্যান্ড "ক্রান্তি" গঠন করেন এবং তিনি এই ব্যান্ডের প্রধান ভোকালিস্ট ছিলেন। ২০০৪ সালে ব্যান্ডটি জি-সিরিজের ব্যানারে ক্রান্তি নামে একটি অ্যালবাম প্রকাশ করে। ক্রান্তি ব্যান্ডদল ভেঙ্গে গেলে তিনি ফুয়াদের অ্যালবামের জন্য গান করেন। এর মধ্যে সবচেয়ে উল্লেখযোগ্য হল ২০০৭ সালের বন্য অ্যালবামের "কে বাঁশি বাজায়রে"। তিনি ফুয়াদের সাথে ২০০৫ সালে রি/ইভলূশন অ্যালবামের "ঝিল মিল", ২০০৬ সালে ভেরিয়েশন নং ২৫ অ্যালবামের "ডাক দিয়াছেন" এবং ফুয়াদের সঙ্গীতায়োজনে সুমনের সাথে ২০০৭ সালে বোকা মানুষটা অ্যালবামের "ঘুম আসেনা" ও এখন আমি অ্যালবামের গানে কণ্ঠ দেন। সুমনের সাথে তার দ্বৈত অ্যালবাম এখন আমি বাংলাদেশ ও ভারতে সর্বোচ্চ বিক্রিত অ্যালবাম ছিল। "গাইবোনা", "স্বপ্নগুলো তোমার মত", "সবার জন্য ভাবছ তুমি" চার্টের শীর্ষে ছিল। তিনি গায়ক তপুকে ফুয়াদের সাথে পরিচয় করিয়ে দেন এবং তার সাথে ২০০৮ সালে বন্ধু ভাবো কি? দ্বৈত অ্যালবামে গান করেন। এই অ্যালবামের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে মনোনয়ন লাভ করেন। ২০০৯ সালে তিনি তপুর সাথে রেডিও ম্যানিয়া ভলিউম ৩ অ্যালবামের "কে আমি" গানে এবং মোস্তফা সরয়ার ফারুকী পরিচালিত থার্ড পারসন সিঙ্গুলার নাম্বার চলচ্চিত্রের "শেষ চিঠি" গানে কণ্ঠ দেন।
সরাসরি উপস্থাপনা
আনিলা বেশ কিছু আন্তর্জাতিক অনুষ্ঠানে গান উপস্থাপন করেন, যেমন নিউ ইয়র্কে আধুনিকার পঞ্চম বার্ষিকী, ২০০৮ সালে ঢাকায় বাংলাদেশ চীন মৈত্রী সম্মেলন কেন্দ্রে ফুয়াদের সঙ্গীতায়োজনে ফুয়াদ লাইভ অনুষ্ঠানের সুমনের সাথে, ২০০৯ সালে শিকাগোতে বাংলাদেশ দিবসে, ২০১০ সালে এএবিইএ বিনিয়াল সম্মেলনে, ২০১০ সালে ঢাকায় ডিজুসের পঞ্চম বার্ষিকীতে ইন্দো-বাংলাদেশ কনসার্ট, ২০১৩ সালে টরন্টোর মারখাম থিয়েটারে সেরেনিটিতে, ২০১৫ সালে বেলেভ্যুর স্পৃহা ফাউন্ডেশনের জার্নি অফ হোপ-এ।
ব্যক্তিগত জীবন
আনিলা তার বিশ্ববিদ্যালয় জীবনে দুই বছর মাইক্রোসফট কর্পোরেশন এ সফটওয়্যার টেস্ট ইঞ্জিনিয়ার হিসেবে কাজ করেন। বাংলাদেশে আসার পর তিনি ঢাকার নর্থ সাউথ ইউনিভার্সিটিতে লেকচারার পদে যোগ দেন। তিনি অনিকেত আহমেদের সাথে বিবাহ বন্ধনে আবদ্ধ হন। এই দম্পতির তিনটি কন্যা সন্তান রয়েছে: আরিয়া, আনুশেহ, ও আলভিনা।
মাদ্রাসা
thumb|300px|ভারতের জামিয়া মসজিদের মাদ্রাসার চিত্র মাদ্রাসা  (مدرسة, madrasah বহুবচনে مدارس, madāris) আরবি শব্দ দারসুন থেকে উদ্ভূত যার অর্থ ‘পাঠ’। মাদ্রাসা মূলত মুসলমানদের অধ্যয়ন-গবেষণা প্রতিষ্ঠান। সাধারণ অর্থে মাদ্রাসা হচ্ছে আরবি ভাষা ও ইসলামি বিষয়ে অধ্যয়নের প্রতিষ্ঠান। মাদ্রাসার প্রাথমিক স্তর মক্তব, নূরানি বা ফোরকানিয়া মাদ্রাসা নামে অভিহিত। ফোরকানিয়া শব্দের মূল ফুরকান যার অর্থ বিশিষ্ট। মিথ্যা থেকে সত্যকে সুস্পষ্টভাবে পৃথক করে বলে পবিত্র কুরআন-এর আরেক নাম আল ফুরকান। প্রাথমিক স্তরের যেসব মাদ্রাসায় কুরআন পাঠ ও আবৃত্তি শেখানো হয় সেগুলিকে বলা হয় দর্‌সে কুরআন। সাধারণত স্থানীয় কোন মসজিদেই আশেপাশের পরিবারের ছোটদের প্রাথমিক পর্যায়ের ধর্মীয় শিক্ষা দেওয়া হয়। মসজিদের ইমাম ও মোয়াজ্জিনরাই সাধারণত এর শিক্ষক বা উস্তাদ হন।
মাদ্রাসার ধরণ
ভারতীয় উপমহাদেশে প্রচলিত মাদ্রাসার প্রকরণগুলো হলঃ স্বতন্ত্র ইবতেদায়ী মাদ্রাসা, দাখিল মাদ্রাসা, আলিম মাদ্রাসা, ফাজিল মাদ্রাসা, কামিল মাদ্রাসা, হাফিজিয়া মাদ্রাসা, কওমি মাদ্রাসাদীনিয়া মাদ্রাসা
মাদ্রাসার ইতিহাস
মাদ্রাসা শিক্ষায় প্রথম প্রতিষ্ঠান ছিল সাফা পর্বতের পাদদেশে যায়েদ-বিন-আরকামের বাড়িতে - যেখানে স্বয়ং মুহাম্মাদ ছিলেন শিক্ষক এবং শিক্ষার্থী ছিলেন তার কয়েকজন অনুসারী নওমুসলিম। হিজরতের পর মদিনায় মসজিদে নববি-র পূর্বপাশে স্থাপিত হয় মাদ্রাসা আহলে সুফ্‌ফা। শিক্ষক ছিলেন উবাদা-ইবন সামিত আর শিক্ষার্থীদের মধ্যে ছিলেন আবু হুরাইরা, মুয়াজ-ইবন জবল, গিফারি প্রমুখ। সেকালের মাদ্রাসার পাঠ্যসূচিতে ছিল, কোরআন, হাদিস, ফারায়েজ, প্রাথমিক চিকিৎসা, বংশ শাস্ত্র, তাজবিদ ইত্যাদি। এছাড়া অশ্ব চালনা, যুদ্ধবিদ্যা, হস্তলিপি বিদ্যা, শরীর চর্চা ইত্যাদিও পাঠ্যসূচির অন্তর্ভুক্ত ছিল। নবুয়তের প্রথম দিন থেকে উমাইয়া বংশের শাসনামলের প্রথম ভাগ পর্যন্ত প্রায় একশ বছর সময়কালকে মাদ্রাসা শিক্ষার প্রথম পর্যায় ধরা হয়।
মৌলিক শিক্ষা
thumb|250px|[[রেগিস্তান, সমরকন্দে শের-দর মাদরাসা]] ইসলামের মধ্যযুগে কোনো কোনো প্রাথমিক বিদ্যালয় কে বলা হত মকতব, যা অন্তত ১০ম শতাব্দি থেকে বলা হয়ে এসেছে। মাদরাসার মতই (যাকে অবহিত করা হয় উচ্চতর শিক্ষা বলে), মকতবও সাধারণত পারস্পরিক সম্পর্কযুক্ত কোন মসজিদের সাথে সংযুক্ত থাকত। একাদশ শতাব্দিতে, পারস্যের বিখ্যাত ইসলামী দার্শনিক ও পণ্ডিত ইবনে সিনা (যিনি পাশ্চাত্যে Avicenna নামে পরিচিত ), তার এক বইয়ে, মকতবসমূহে কর্মরত শিক্ষকদের নির্দেশনা হিসাবে মকতব সম্পর্কে "শিশুদের প্রশিক্ষণ ও লালনপালনের ক্ষেত্রে শিক্ষকের ভূমিকা" নামে একটি অধ্যায় লিখেছেন, । তিনি লিখেছেন যে শিশুদেরকে ব্যক্তিগত শিক্ষক দিয়ে আলাদা আলাদা শিক্ষা দেয়ার পরিবর্তে শ্রেণীভিত্তিক শিক্ষা দিলে তারা তুলনামূলক ভাল শিক্ষালাভ করে।আর এখানে বিষয়টি এমন কেন সে সম্পর্কে ছাত্রদের মাঝে প্রতিযোগিতা ও পারস্পরিক অনুসরণ করে শিক্ষালাভের মূল্যের পাশাপাশি শ্রেণীবদ্ধ আলোচনা ও বিতর্কের বিভিন্ন উপকার উল্লেখপূর্বক বেশ কিছু কারণ দেখিয়েছেন।ইবনে সিনা''মকতবের শিক্ষার দুটি স্তরের শিক্ষার পাঠ্যক্রম বিস্তারিতভাবে উল্লেখ করে মকতবের পাঠ্যসূচীর ব্যাখ্যা দেন,.
প্রাথমিক শিক্ষা
ইবেন সিনা লিখেছেন যে শিশুদেরকে ৬ বছর বয়স থেকেই মকতবে পাঠানো ও ১৪ বছর বয়স পর্যন্ত প্রাথমিক শিক্ষা দেয়া উচিত। এসময়ে, তারা যেন কুরআন, হাদীস, ইসলামী দর্শন, ভাষা, সাহিত্য, ইসলামী আচারব্যবহার, ও ব্যবহারিক (অর্থাৎ,যেকোন প্রকারের প্রায়োগিক ) দক্ষতা আয়ত্ত করে.
মাধ্যমিক শিক্ষা
ইবনে সিনা মকতবভিত্তিক শিক্ষার দ্বিতীয় স্তরকে এমন একটি বিশেষ যোগ্যতা অর্জনের ক্ষেত্র বলে আখ্যায়িত করেছেন যে সেক্ষেত্রে ছাত্রদের কর্তব্য হল,কোন সামাজিক মর্যাদার প্রতি ভ্রুক্ষেপ না করে প্রায়োগিক যোগ্যতা অর্জন করা।তিনি লিখেছেন যে চৌদ্দ-ঊর্ধ ছেলেমেয়েদেরকে তাদের নিজ ইচ্ছামত কোন বিষয় বেছে নিয়ে সেবিষয়ে বিশেষজ্ঞতা অর্জন করতে দেয়া উচিত যাতে সে আগ্রহবোধ করে, তা হতে পারে ব্যবহারিক দক্ষতা, সাহিত্য, দ্বীনের দাওয়াত, জ্যামিতি, ব্যবসা-বাণিজ্য, কারূকর্ম অথবা অন্য যেকোন এমন বিষয় বা বৃত্তি যা অনুযায়ী সে ভবিষ্যৎ জীবন গড়ে তুলতে চায়। তিনি আরো লিখেন যে এটা তাদের পরিবর্তনশীল সময় আর ছাত্রছাত্রীদের বেড়ে ওঠার বয়স অনুযায়ী তাদের জন্য নমনীয়তা রাখা প্রয়োজন, যার পাশাপাশি ছাত্রছাত্রীদের মানসিক বিকাশ ও তাদের নির্বাচিত বিষয়গুলোকেও বিবেচনায় রাখা বাঞ্ছনীয়।
ভারতীয় উপমহাদেশে মাদ্রাসা
ভারতীয় উপমহাদেশের প্রথম মকতব বা ফোরকানিয়া মাদ্রাসাসমূহ দিল্লি, লখনৌ, মাদ্রাজ, ঢাকা ইত্যাদি প্রধান প্রধান শহর ও বড় বড় গ্রামীণ জনপদে গড়ে ওঠে। সর্বপ্রথম মাদ্রাসার ইমারত নির্মিত হয়েছিল মুলতানে। এর নির্মাতা ছিলেন নাসির উদ্দীন কুবজা এবং এর প্রধান ছিলেন মাওলানা কুতুবুদ্দীন কাশানি। শেখ বাহাউদ্দিন যাকারিয়া মুলতানি ৫৭৮ হিজরি সালে এই মাদ্রাসায় শিক্ষা গ্রহণ করন। সুলতানী আমলে মাদ্রাসার পাঠক্রমে ছিল আরবি, নাহু (বাগবিধি), সরফ (রূপতত্ব), বালাগাত (অলঙ্কারশাস্ত্র), মানতিক (যুক্তিবিদ্যা), কালাম (জ্ঞানতত্ব), তাসাউফ (অতীন্দ্রিয়বাদ), সাহিত্য, ফিকহ (আইনশাস্ত্র), এবং দর্শন।
বাংলায় মাদ্রাসা
বাংলার প্রথম মুসলিম শাসক ইখতিয়ার উদ্দীন মুহম্মদ বিন বখতিয়ার খলজী ১২০৪ খ্রিস্টাব্দে বাংলার রাজধানী গৌড়ে একটি মসজিদ ও মাদ্রাসা নির্মাণ করেন। সুলতান গিয়াসুদ্দীন একটি মাদ্রাসা প্রতিষ্ঠা করেন ১২১২ খ্রিষ্টাব্দে। পরবর্তীকালে তার বংশধর সুলতান দ্বিতীয় গিয়াসুদ্দীনও একটি মাদ্রাসা নির্মাণ করেন। মাদ্রাসা দুটির নাম যথাক্রমে লাখনুতী ও গৌড় মাদ্রাসা। হোসেন শাহ ও তার পুত্র নুসরত শাহ গৌড়ে বেশ কয়েকটি মাদ্রাসা নির্মাণ করেন। এসব মাদ্রাসার অনেকগুলির ধ্বংসাবশেষ এখনও বিদ্যমান।
১৬৬৪ খ্রিস্টাব্দে সুবাহদার শায়েস্তা খানের উদ্যোগে ঢাকায় বুড়িগঙ্গা নদীর তীরে একটি মাদ্রাসা ও মসজিদ নির্মিত হয়। নবাব জাফর মোরশেদ আলি খান স্থাপন করেন মুর্শিদাবাদ মাদ্রাসা। যার ভবনটি কালের সাক্ষী হিসেবে এখনও অটুট রয়েছে। ১১৭৮ হিজরি সালে জমিদার মুন্সি সদরুদ্দীন আল মুসাভী বুহার গ্রামে বর্ধমান মাদ্রাসা স্থাপন করেন এবং লখনৌ থেকে আগত মৌলানা আব্দুল আলি বাহারুল উলুমকে শিক্ষক নিযুক্ত করেন। নওয়াবী আমলে মাদ্রাসা পরিচালনার জন্য সরকার এগুলির জন্য পর্যাপ্ত পরিমাণ লাখেরাজ জমি বরাদ্দ দিত। মাদ্রাসার শিক্ষক ও ছাত্রদের জন্য সরকার ভাতা ও বৃত্তি দিত।
ইংরেজ শাসনামলে এদেশে মাদ্রাসা শিক্ষা একটি নতুন মোড় নেয়। মাদ্রাসাগুলির নামে মুগল সরকারের বরাদ্দকৃত লাখেরাজ জমি বাজেয়াপ্ত করে। ফলে ঊনবিংশ শতাব্দীর গোড়ার দিকে অনেক মাদ্রাসা বন্ধ হয়ে যায়। বাংলার গভর্নর লর্ড ওয়ারেন হেস্টিংস ১৭৮০ খ্রিস্টাব্দে কলকাতা আলিয়া মাদ্রাসা প্রতিষ্ঠা করেন। এই মাদ্রাসাটির মূল উদ্দেশ্য ছিল সরকারের জন্য কিছুসংখ্যক মুসলিম আইন অফিসার তৈরি করা। তবে সরকারের সমর্থন ও অনুগ্রহ থেকে বঞ্চিত হবার কারণে ঊনবিংশ শতাব্দীতে মাদ্রাসা শিক্ষার বিকাশ গতিরুদ্ধ হয়ে পড়ে।
কলকাতা মাদ্রাসা বাংলায় মাদ্রাসা শিক্ষার ক্ষেত্রে একটি নতুন ধারা প্রবর্তন করে। এই মাদ্রাসার প্রথম প্রধান মৌলভি বাহরুল উলুম মোল্লা মজদুদ্দীন দরসে নিজামির পাঠক্রম দ্বারা প্রভাবিত হয়ে সেই আদলে নতুন শিক্ষাক্রম প্রণয়ন করেন। হেস্টিংস কর্তৃক নির্দেশিত হয়ে তিনি এই পাঠক্রমে ইসলামী আইন ও বিচার ব্যবস্থাকে প্রাধান্য দেন।
বাংলার অধিকাংশ মাদ্রাসা দরসে নিজামির আদলে শিক্ষাদান পরিচালনা করে। এই ব্যবস্থা ১৯৭০ দশক পর্যন্ত অব্যাহত ছিল। দরসে নিজামি পাঠক্রম অনুযায়ী একজন ছাত্রকে ১৭/১৮ বছর বয়সেই আরবি ও ফার্সি ভাষায় লিখিত নির্বাচিত ৯৯টি গ্রন্থের অন্তত একটি পড়ার ও অনুধাবনের যোগ্যতা অর্জন করতে হতো। ধর্মীয় পাঠ্যক্রম ছাড়া এই পাঠক্রমে অন্তর্ভুক্ত ছিল ইউনানি চিকিৎসা বিদ্যা, কুটির শিল্প ও কারিগরি প্রশিক্ষণ। দরসে নিজামির মোট শিক্ষাকাল ৯ বছর।
বাংলাদেশ
বর্তমানে বাংলাদেশে প্রচলিত মাদ্রাসা শিক্ষাকে বৈশিষ্ট্য অনুযায়ী ৩ শ্রেণীতে বিন্যস্ত করা যায়: প্রাচীন কাঠামোভিত্তিক দরসে নিজামি, পরিবর্তিত ও পরিবর্ধিত পাঠক্রম-ভিত্তিক দরসে নিজামি, এবং আলিয়া নেসাব। প্রথম ও দ্বিতীয় শ্রেণীর মাদ্রাসাসমূহকে কওমী বা বেসরকারি মাদ্রাসা বলা হয় ১৯৭৮ সালে প্রতিষ্ঠিত বেসরকারি শিক্ষা বোর্ড এসবের কার্যক্রম সমম্বয় করে। ১৯৯৮ পর্যন্ত সারাদেশে ২,০৪৩টি মাদ্রাসা কওমী মাদ্রাসা এই বোর্ডে নিবন্ধিত হয়েছে। ১৯৯৮ সনে অনুষ্ঠিত ২১তম কেন্দ্রীয় পরীক্ষায় এসব মাদ্রাসার ৭টি স্তরের মোট ৭,৭১১ জন পরীক্ষার্থী অংশ নেয়, এদের মধ্যে উত্তীর্ণ হয় ৫,৩৪৮ জন। স্তর ৭টি ছিল তাকমিল (স্নাতকোত্তর), ফজিলত (স্নাতক), সানুবিয়্যা উলায়া (উচ্চ মাধ্যমিক), মুতাওয়াস ফিতাহ (মাধ্যমিক), ইবতেদায়্যা (প্রাথমিক) এবং ইলমুল কিরাত ওয়াত তাজদিদ (উচ্চতর কুরআন পাঠ) ও হিফজুল কুরআন।